S-158/2019

Mál þetta, sem dómtekið var 15. maí sl., er höfðað með tveimur ákærum, útgefnum af lögreglustjóranum á höfuðborgarsvæðinu.

Fyrri ákæran er gefin út 26. febrúar 2019, á hendur B-kk-þgf H-kk-þgf, kt. 000000-0000, [...], Reykjavík, fyrir fíkniefnalagabrot með því að hafa fimmtudaginn 29. júní 2017, haft í vörslum sínum 75,63 g af maríjúana sem lögregla fann við leit í herbergi ákærða [...], Garðabæ og 99,56 g af maríjúana sem lögregla fann við leit í bifreiðinni [...] sem ákærði hafði til umráða og staðsett var í innkeyrslu við [...].

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 175,19 g af maríjúana samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001.

Síðari ákæran er gefin út á hendur ákærða, 16. apríl 2019, fyrir umferðarlagabrot með því að hafa, laugardaginn 22. desember 2018, ekið bifreiðinni [...] sviptur ökuréttindum ævilangt og undir áhrifum ávana- og fíkniefna (tetrahýdrókannabínól í blóði mældist 14 ng/ml) eftir Breiðholtsbraut og inn á Reykjanesbraut þar sem ákærði stöðvaði bifreiðina skammt frá Olís, Álfabakka, Reykjavík.

Telst háttsemi þessi varða við 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er einnig krafist að ákærði verði dæmdur til sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín samkvæmt báðum ákærum málsins. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. febrúar 2019, á ákærði nokkurn sakaferil að baki sem nær allt aftur til ársins 1996 og hefur honum margoft verið gerð refsing fyrir ýmis hegningarlagabrot, sem og fíkniefna- og umferðarlagabrot. Nú síðast var ákærði dæmdur í 10 mánaða fangelsi með dómi Héraðsdóms Reykjavíkur hinn 23. janúar 2019 fyrir vörslur fíkniefna og fyrir að aka undir áhrifum ávana- og fíkniefna, sviptur ökurétti. Þar áður var ákærði dæmdur í fjögurra mánaða fangelsi, einnig með dómi Héraðsdóms Reykjavíkur, hinn 15. nóvember 2017, fyrir sams konar brot. Sakaferill ákærða hefur að öðru leyti ekki þýðingu við ákvörðun refsingar í málinu.

Ákærði er í máli þessu sakfelldur annars vegar fyrir fíkniefnalagabrot, framið 29. júní 2017, og hins vegar fyrir umferðarlagabrot, framið 22. desember 2018. Ljóst er að fíkniefnalagabrot ákærða var framið áður en síðastgreindur dómur Héraðsdóms Reykjavíkur féll hinn 15. nóvember 2017. Þá var umferðarlagabrotið framið hinn 22. desember 2018 áður en fyrrnefndur dómur Héraðsdóms Reykjavíkur féll hinn 23. janúar sl. Ákærða verður því dæmdur hegningarauki í samræmi við 78. gr. almennra hegningarlaga nr. 19/1940 hvað bæði brotin varðar.

Með hliðsjón af framangreindu, sakarefni þessa máls, sem og ákvæðum 77. gr. almennra hegningarlaga nr. 19/1940, þykir að mati dómsins ekki ástæða til að gera ákærða sérstaka refsingu í máli þessu. Þar sem bæði brot ákærða í málinu teljast hegningaraukar við framangreinda dóma var ekki gerð krafa af hálfu ákæruvaldsins fyrir dómi um að ævilöng svipting ökuréttar ákærða yrði áréttuð.

Með vísan til lagaákvæða í ákæru skal ákærði sæta upptöku á 175,19 g af maríjúana til ríkissjóðs, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 168.640 krónur, að meðtöldum virðisaukaskatti, og 76.971 krónu í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf aðstoðarsaksóknari fyrir hönd V-kk-ef R-kk-ef Þ-kk-ef, aðstoðarsaksóknara.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, B-kk-þgf H-kk-þgf, er ekki gerð refsing í máli þessu.

Ákærði sæti upptöku á 175,19 g af maríjúana.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 168.640 krónur og 76.971 krónu í annan sakarkostnað.

Þ-kvk-nf L-kvk-nf